cyanic-selkie/wikianc huggingface dataset:
Porto Moniz (Madeira)
Byen
I byen finnes et naturvitenskapelig informasjons- og forskningssenter som særlig fokuserer på Madeiras laurbærskoger, som står på verdensarvlista til Unesco.
Ved havna finnes flere havvannsbasseng som er forma naturlig i det vulkanske fjellet. Byen er et mye brukt feriemål for Madeiras lokalbefolkning.
Kirkesogn
Kommunen består av fire kirkesogn: Achadas da Cruz, Ribeira da Janela, Seixal og Porto Moniz (byen).
Politikk i Karmøy
Karmøys kommunestyre har 45 medlemmer, mens formannskapet har elleve medlemmer.
Ordføreren
Ordfører i Karmøy kommune for perioden 2003–2007 var Kjell Arvid Svendsen fra Kristelig Folkeparti. Dette var hans tredje periode som ordfører i Karmøy kommune, og hans  femte periode som medlem kommunestyret og i formannskapet.
Budsjettet 2006
Jan Birger Medhaug havnet på vippen etter at han meldte seg ut av KrF. Da alt lå an til at KrF, Ap og SV sitt forslag som blant annet innebar innføring av feieravgift og økning av eiendomsskatten skulle bli vedtatt, kom et alternativt budsjett fra FrP, H, V, Pp. Kommunestyret var splittet i to blokker og alt stod og falt på Medhaug. Det endte med at Medhaug støttet det borgerlige alternativet.
Ordføreren og andre sentrale posisjoner
Som største borgerlige parti greide ikke FrP å samle til et flertall. Frp hadde Høyre med seg men greide ikke å bli enige med verken Venstre eller KRF om sentrale uenigheter. Hadde sentrum-høyre greid å bli enige ville det gitt et solid flertall. KrF gikk i forhandlinger med Ap, SV og Sp. De fikk, sammen med Arbeiderpartiet, med seg Venstre og hadde dermed 24 mandater i kommunestyret. Forhandlinger innad i denne grupperingen førte til at Kjell Arvid Svendsen (KrF) fortsatte som ordfører og Helga Rullestad beholdt varaordførerstolen. Ordførervervet ble knyttet til person. Det betyr at hvis Kjell Arvid Svendsen(KrF) skulle ha trukket seg, ville Helga Rullestad (Ap) overtatt som ordfører.
Bente Thorsen (FRP) ble leder for Hovedutvalg Helse og Sosial, Geir S. Toskedal (KrF) ble leder for Hovedutvalg Teknisk, Didrik Ferkingstad (Ap) ble leder for Partssammensatt utvalg og John K. Holvik (Ap) ble leder for Hovedutvalg Skole og Kultur.
Saudi-Arabia
Kongeriket Saudi-Arabia (arabisk:, al-Mamlaka al-ʻArabiyya as-Suʻūdiyya; egentlig det suʻūdiske kongedømmet Arabia, arabisk kortform as-Suʻūdiyya), vanligvis omtalt som Saudi-Arabia, er et land med geografisk beliggenhet i Midtøsten, og det største landet på Den arabiske halvøy. Landet grenser mot Jordan i nordvest, Irak i nord og nordøst, Kuwait, Qatar, Bahrain og De forente arabiske emirater i øst, Oman i sørøst og Jemen i sør. Landet grenser også mot Persiabukten i nordøst, og Rødehavet mot vest. Saudi-Arabia har anslagsvis 29,2 millioner innbyggere, og et areal på omtrent 2,149,690 km².
Kongeriket Saudi-Arabia er et eneveldig monarki, og autoritært regime sådan. Landets monark er kong Salman, dog er hans sønn, kronprins Mohammad, regnet som landets egentlige hersker, da kongen er meget gammel og ved svak helse. Kongefamilien utøver effektiv kontroll over all politikk, og har omfattende kontroll over samfunnsliv og media. Fengsling, tortur og henrettelser av kritiske journalister, menneskerettsaktivister og opposisjonelle forekommer stadig. Sensur er omfattende. Landet praktiserer også Sharia-lov, og beskrives ofte som ultrakonservativt. Kvinner anses for å ha svært mangelfulle rettigheter, og kjønnssegregering er meget utbredt. Menneskerettighetsorganisasjoner, som Amnesty International og Human Rights Watch, har gjentatte ganger uttrykt bekymringer angående menneskerettigheter i Saudi-Arabia, dog er bekymringene blitt avfeid av den saudiske regjeringen.
Saudi-Arabia er det landet i verden som eksporterer mest olje, og denne eksporten smører den saudiske økonomien. Olje står for over 90 % av landets eksportinntekter og nesten 75 % av de statlige inntektene. Dette danner grunnlaget for en velferdsstat, som regjeringen har hatt problemer med å opprettholde i perioder med lav oljepris.
Historie
Saudi-Arabia ble grunnlagt i 1902 av Abdul-Aziz bin Saud, hvis offensiv startet i 1902 med gjenerobringen av Al-Saud-familiens forfedres hjemby Riyadh, og kulminerte i 1932 med kunngjøringen og anerkjennelsen av Kongeriket Saudi-Arabia.
Mellom 1902 og 1927 gjennomførte Ibn Saud en rekke erobringer. I 1932 ble navnet på statsdannelsen kongeriket Saudi-Arabia. Kong Faisal (regjerte 1964—1975) avskaffet slaveriet og gjennomførte en rekke reformer innen undervisning og helsestell.
Okkupasjonen av Al-Haram i 1979 var en av de mest dramatisk episodene i Saudi-Arabias moderne historie.
Landet har vært politisk knyttet til Storbritannia og USA. Landet deltok på alliert side i Gulfkrigen mot Irak i 1991, og hadde allierte baser på sitt territorium. Irak angrep hovedstaden Riyadh med Scud-raketter under krigen. Det amerikanske militære nærværet har siden blitt sterkt redusert, og landet har fått et mer anspent forhold til USA.
Kong Fahd Ibn Abdel-Aziz al Saud var statsoverhode og statsminister fra 1982 til sin død i 2005, da halvbroren Abdullah bin Abdul Aziz al-Saud overtok. Abdullahs ble selv etterfulgt av sin halvbror Salman bin Abdul Aziz Al-Saud i 2015.
Flagget
Saudi-Arabias flagg er et symbol for de arabiske ørkenfolkene. Grønt skal ha vært profeten Muhammeds foretrukne farge.
Politikk
Saudi-Arabia bygger på eneveldig monarki, med kong Salman som monark. Landet følger den hellige muslimske sharia-loven, som også er den eneste loven kongen må styre etter. I 1993 fikk Saudi-Arabia et konsultativt råd, med 150 medlemmer. Disse sitter i en fireårsperiode, og er valgt av kongen.
Menneskerettigheter
Saudi-Arabia har dødsstraff for homofili.
Geografi
Den arabiske halvøy består for det meste av et vidstrakt høyland. Platåets bratte kant i vest løper parallelt med Rødehavets kyst og i nordvest finnes det nesten ikke kystland. De høyeste fjelltoppene ligger i sydvest i Asirfjellene. I øst skråner høylandet sakte ned mot den grunne Persiabukta, hvor kysten består av sumptrakter og saltområder. Høylandet består i stor grad av sandørken med noen områder av kun vulkansk stein. Den stora ørkenen Rub al Khali, «den tomme fjerdedelen», strekker seg over hele den sydlige delen av landet. Det høyeste fjellet er Jabal Sawda', 3 133 meter høyt.
Klima
Et av verdas største ørkenområder utgjør store deler av Saudi-Arabia, og klimaet er deretter, tørt og varmt — i det minste mellom mai og oktober. På vestsiden, langs kysten av Rødehavet hvor byene Mekka og Jidda ligger, er det trykkende varme om sommeren med høy relativ fukt. I de sørvestligste områdene, nær Jemen, kan enkelte tordenbyer i korte avbrekk fra den trykkende varmen.
Rub al-Khali er svært varm, men slipper unna den sørlige shamalvinden som fører fuktig luft inn over den sørlige kysten av Arabia. Om sommeren er dette et av de få områdene i verden der temperaturer opp mot 50 ℃ ikke er uvanlig.
Når vinteren setter inn kan enkelte lavtrykk passere over de nordlige områdene av landet. Disse kan føre med seg både kraftig vind og av og til tordenvær, særlig når det nærmer seg vår. Områdene rundt Persiabukta har temperaturer rundt 25 ℃ i vintermånedene. Ørkenområdene er litt varmere, men i forbindelse med passerende kaldfronter kan temperaturen nærme seg 0 ℃. Kysten av Rødehavet holder seg derimot varm og fuktig året rundt.
Administrativ inndeling
Saudi-Arabia er delt inn i tretten provinser som i sin tur er delt inn i 118 guvernementer.
Forsvar
Landet har et forholdsvis moderne forsvar og har siden etterkrigstiden kjøpt mye materiell fra USA. I perioden 1951-2006 kjøpte de utstyr fra USA alene for ca. 500 mrd kroner. I 2010 inngikk de en avtale med USA om kjøp av våpenutstyr til en anslått verdi på 335 mrd. kroner. Dette inkluderer 85 F-15 kampfly, 70 Apache-helikoptere, 36 Little Bird-helikoptrere og 72 Black Hawk-helikoptre. Våpenavtalen skal strekke seg over 15-20 år.
Samfunn
Alle saudiske kvinner, uansett alder, har en mannlig juridisk verge, som ofte er faren, en bror eller en sønn. Kvinnene trenger vergens tillatelse hvis de ønsker å søke om pass, reise utenlands, gifte seg, åpne en bankkonto, opprette visse bedrifter, forlate fengslet eller ha ikke-livstruende kirurgiske inngrep, og noen ganger hvis de ønsker å arbeide eller bruke helsetjenester. Ved et kongelig dekret fikk saudiske kvinner lov å søke om bilsertfikat den 26. september 2017. De trenger ikke tillatelse av en mannlig verge til å søke om bilsertifikat og må heller ikke ha noen verge med seg i bilen når de kjører. Men en mannlig verge kan fortsatt nekte en kvinne å kjøre bil eller forlate huset, for eksempel. I rettssaker er én manns vitneutsagne verdt to kvinners vitneutsagn.
Landet blir noen ganger referert til som «De to hellige moskeers land», da med tanke på Mekka og Medina, som er muslimenes to helligste byer. Disse byer er gjenstand for stor turistvirksomhet på grunnlag av pilegrimsreisende muslimer.
Oppføring på UNESCOs lister
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Palgrave Macmillan
Palgrave Macmillan (kort Palgrave, som var offisielt navn alene til 2002) er et britisk-amerikansk akademisk forlag. Det oppstod i 2000 da det amerikanske forlaget St. Martin's Press Scholarly and Reference og det britiske forlaget Macmillan slo sammen sin akademiske forlagsvirksomhet. I 2002 fikk forlaget navnet Palgrave Macmillan. Både Macmillan og St. Martin's Press eies av det tyske forlagskonsernet Verlagsgruppe Georg von Holtzbrinck, basert i Stuttgart.
Navnet Palgrave har en lang historie knyttet til Macmillan-forlaget, og skriver seg fra den klassiske filologen Francis Palgrave og hans etterkommere, som utgav en rekke standardverk på Macmillan.
Processo Revolucionário em Curso
Processo Revolucionário em Curso (PREC) er navnet på en demokratisk prosess som fant sted i Portugal etter Estado Novo-perioden var over. Etter at kolonikrigen som begynte på 1950-tallet endelig tok slutt i 1974 utførte flere av de hjemvendte offiserene fra krigen et statskupp mot det portugisiske militær-regimet den 25. april 1974.
Nellikrevolusjonen ble navnet på statskuppet fordi befolkningen i Portugal satte røde nelliker i soldatenes geværløp i det som senere nesten er blitt betegnet som et folkefest og som var nesten uten vold. Det var bare 4 mennesker som ble drept av soldater som var lojale mot regjeringen som følge av denne revolusjonen mot militær-regimet.
Etter de første dagene etter statskuppet der nesten hele befolkningen feiret at militærdiktaturet var over, så startet arbeidet med lage en ny demokratisk ordning i Portugal. Dette var en overgangsperiode som tok cirka to år og har i ettertid fått navnet Processo Revolucionário em Curso. Overgangsperioden var mye preget av sosial uro og maktkamp mellom den politiske høyresiden mot den litt mer liberale venstresiden som begge ville ha mest mulig makt.
Flere tidligere politikere som hadde søkt eksil i andre land på grunn av forfølgelser og trusler om drap og mye uro i hjemlandet kom tilbake igjen og de ulike politiske strømmningene prøvde å få mest mulig innflytelse i den nye demokratiske omveltningen. Tre hovedgrupperinger ble etter hvert svært viktig underveis i denne prosessen. Det var:
Forløpet til demokrati
På politikkens høyreside i Portugal hadde et autoritært diktatur slått rot da António de Oliveira Salazar overtok rollen som den nye statsministeren etter å ha vært finansminister siden 1926. Regimet utviklet seg raskt til et klassisk fascistisk diktatur som var sterkt påvirket av de radikale ideene til diktatoren Benito Mussolini fra Italia. Disse ideene kom klart og tydelig frem under dannelsen av Estado Novo (den nye staten).
Noen av ideene til Antonio Salazar og hans regjeringsparti var at alle de portugisiske Fagforeningene skulle være vertikalt integrert i statsapparatet. Antonio Salazar sin personlige ideologier bar preg av å være både pro-katolske, anti-kommunistiske samtidig som de hadde flere innlegg av nasjonalisme.
I 1974 kom denne totale mangelen på demokrati i et vestlig europeisk land under økende kritikk både fra befolkningen i Portugal og fra andre land. Amnesty International ble dannet etter opplevelsen som grunnleggeren Peter Benenson hadde i møte med flere eksempler på tortur av politiske fanger i fengslene i Portugal.
Den portugisiske revolusjonen førte til en eksplosjon av politisk aktivitet med mer enn seksti politiske partier som plutselig ble aktive igjen etter at militærdiktaturet ble lagt dødt. Blant dem var det portugisiske kommunistpartiet som lenge hadde drevet sin virksomhet delvis under jorden under ledelse av kommunisten Alvaro Cunhal.
Selv om kommunistenes valgstøtte var noe begrenset ga deres posisjon både i fagforeningene så vel som i andre partier meget stor innflytelse. En kombinasjon av dette og Portugals fattigdom, sammen med stor mangel på både sosial og økonomisk utvikling satte voldsom fart på nasjonaliseringen i landet.
Kolonikrigen
I 1974, like før nellikrevolusjonen brøt ut så var cirka halvparten av Portugals samlede BNP og de aller fleste av deres væpnede styrker for det meste engasjert i de mange krigene som oppstod i flere av de portugisiske koloniene som lå i Afrika.
Mens andre europeiske stormakter forlengst hadde avstått uavhengighet til sine tidligere afrikanske kolonier allerede på slutten av 1950-tallet og 1960-tallet så hadde den portugisiske diktatoren Antonio Salazar nektet å i det hele tatt vurdere muligheten for å gi uavhengighet til de afrikanske koloniene som var okkupert av Portugal.
På toppen av alle de andre problemene som diktator Antonio Salazar sto ovenfor når det gjaldt de afrikanske koloniene så ble i tillegg noen av disse koloniene som hadde blitt okkupert av portugiserne i løpet av det 16. århundre noen ganger innvandert av andre land.
Mest maktesløs var Portugal da den indiske hæren marsjerte rett inn og inkorporerte noen av deres kolonier i 1961. Portugal klarte overhodet ikke å hindre de indiske soldatens fremferd i de afrikanske koloniene.
Salazar tok det uvanlige skrittet med å appellere til forskjellige internasjonale organisasjoner som for eksempel FN for at de skulle igangsette diverse sanksjoner mot den indiske militære handlingen som Portugal ikke klarte å ordrne opp i på egen hånd.
På midten av 1970-tallet begynte den portugisiske kontrollen av den afrikanske kolonien Guinea-Bissau å slippe taket og da kollapset den raskt. I andre kolonier som f. eks. Angola og Mosambik møtte de portugisiske vernepliktige soldatene flere voldelige geriljagrupper. Det ble stadig utført nye og blodige angrep på den portugisiske hæren som ble ledet av general António de Spinola som åpent kritiserte den portugisiske regjeringens politikk i de afrikanske koloniene som de hadde kontroll over. Dette ga uttrykk til en stadig voksende rumlende misnøye i den portugisiske hæren.
En av de mest relevante politiske figurene under overgangen fra militærdiktatur til demokrati som også hadde slåss i Afrika under kolonikrigen var den tidligere generalen og feltmarskalken António de Spinola. Han var en konservativ politiker og han ble utnevnt til den første presidenten i Portugal etter at nellikrevolusjonen var over.
Aking under Vinter-OL 1988
Under Vinter-OL 1988 i Calgary ble det arrangert tre øvelser i aking. Det var sjuende gangen aking var olympisk øvelse. Som i de seks foregående vinterlekene konkurrerte mennene i to øvelser, ener og toer, mens damene kun konkurrerte i ener. Øst-Tyskland ble igjen beste nasjon i aking med tre gull-, to sølv- og en bronsemedalje.
Chameleon
Chameleon er det engelske ordet for kameleon og kan vise til følgende:
Kunstgalleri
Et kunstgalleri er et visningssted for kunst. Begrepet kunstgalleri brukes både om offentlige gallerier, som viser faste utstillinger av egne samlinger, og om private gallerier, som er kommersielle bedrifter som selger billedkunst. Begge typen gallerier har temporære utstillinger som også viser innlånt kunst.
«Galleri» på norsk
I norsk språkbruk er det likevel vanligst å bruke begrepet «kunstgalleri» om virksomheter som også selger kunstverk, og som i tillegg til visning har salg av kunst som sin hovedbeskjeftigelse. Et kunstgalleri blir da et motstykke til et kunstmuseum, siden museet har som hovedoppgave å ta vare på og vise kunst, og ofte også å drive forskning på kunst. Således vil det norske begrepet «kunstgalleri» ikke fullt ut tilsvare andre språks tilsvarende begreper. Eksempelvis er National Gallery og National Portrait Gallery i London, National Gallery of Scotland i Edinburgh, og Galleria degli Uffizi i Firenze samt Galleria Borghese i Roma, institusjoner som vi på norsk vil omtale som kunstmuseer.
Chameleon
Innen musikk:
Innen spill:
Kunstgalleri
«Galleri» på norsk
I Norge brukes «(kunst)galleri» i regelen av virksomheter som driver kommersielt salg av kunst, som for eksempel Galleri Haaken, RAM galleri, Sykkylven Kunstgalleri og Tranøy Galleri.
Private gallerier
Innehaveren av et privat galleri kalles gallerist. Private gallerier drives vanligvis mot provisjon, dvs. at galleristen tar mot betaling for verket, og beholder en forhåndsavtalt andel av prisen. Noen galleri opptrer også som hovedrepresentant for enkeltkunstnere.
Eneco Tour 2007
ENECO Tour 2007 ble arrangert mellom 22. og 29. august 2007 og var den 3. utgaven av ENECO Tour. Rittet startet i Belgia med presentasjonen av lagene på Kolonel Dusartplassen i Hasselt den 21. august. Dagen etter ble det kjørt en kort prolog på 5,2 km i Hasselt. På den 4. etappen dro syklistene inn i Nederland, og på den 6. etappen ble det også syklet strekninger som brukes i Amstel Gold Race. Rittet ble avsluttet etter 8 dager med en individuell tempoetappe i nederlandske Sittard-Geleen.
I tillegg til ProTour-lagene (med unntak av Astana som tok en selvpålagt pause etter dopingavsløringene i Tour de France 2007) fikk også belgiske Chocolade Jacques-Topsport Vlaanderen og nederlandske Skil-Shimano stille.
Sammenlagtseieren gikk til José Iván Gutiérrez foran David Millar og Gustav Larsson.
Prolog: Hasselt, 5.2 km (tempo)
22-08-2007
2. etappe: Antwerpen - Knokke-Heist, 204 km
24-08-2007
3 etappe: Knokke-Heist - Putte, 170.8 km
25-08-2007
4. etappe: Maldegem -  Terneuzen, 182.7 km
26-08-2007
5 etappe: Terneuzen - Nieuwegein, 179.9 km
27-08-2007
6 etappe: Beek - Landgraaf, 177.4 km
28-08-2007
7 etappe: Sittard-Geleen, 29.6 km (tempo)
29-08-2007
Sverdlovsk oblast
Sverdlovsk oblast (russisk: Свердло́вская о́бласть; Sverdlovskaja oblast) er en oblast i Russland. Sverdlovsk oblast er et føderasjonssubjekt i Den russiske føderasjonen. Hovedstaden i oblasten er Jekaterinburg, tidligere Sverdlovsk.
Kai Hoffstad
Kai Hoffstad (født 8. mars 1964) er en norsk glasskunstner. Han bor og arbeider i Kilsund i Arendal kommune. I tillegg driver han Galleri Glasshytta på Fredriksvern Verft i Stavern. Hoffstad arbeider i hovedsak med varmtglass og fusing, skulptur og kunsthåndverk. Glassfusing er en spesiell produksjonsteknikk som gjør at oppvarmet glass lettere lar seg forme som man ønsker. Han har utdannelse fra Orrefors Riksglasskole i Sverige (1984), for øvrig er han selvlært innen glasskunst. Han har en rekke separat- og kollektivutstillinger bak seg. I perioden 1991-2001 hadde Hoffstad seks separatutstillinger på Nordstrand galleri. Han har blant annet deltatt på Maihaugutstillingen i regi av Norsk Form i 1998 og på Nordisk Glass vandreutstilling i 2001.
Hoffstad er innkjøpt av Kunstindustrimuseet i Trondheim, Statsministerens kontor, Frostating lagmannsrett og Det kongelige slott i Norge og Danmark. Han har hatt utstmykningsoppdrag blant annet ved Rieber & Søn i Bergen, Sørlandet sykehus i Arendal og Radiumhospitalet. I 2013 var han festilvalutstiller på «Gladmat 2013» i Stavanger sammen med Ingunn Hoffstad Gjone.
Alf Wiig
Alf Kristian Theodor Wiig (født 24. august 1891 i Kristiansund, død 10. juli 1974) var en norsk biskop og ordfører.
Wiig tok sin teologiske embedseksamen i 1917 og var de kommende årene knyttet til KFUM i Bergen. Han gjorde tjeneste som sokneprest i Karasjok fra 1923 og Sortland fra 1934, og var også prost i Hammerfest og Vesterålen. Han var også ordfører i Karasjok (1932–34). Etter krigen ble han fylkesprost i Finnmark (1945–1952) med spesielt ansvar for gjenreisning av kirkens bygg og eiendommer. I 1952 ble han først domprost i Tromsø, før han ble oppnevnt til den første biskop i det nye Nord-Hålogaland bispedømme (1952-1962). Han var pådriver for landets første kvinnelige prest Ingrid Bjerkås (1961). Han ble hedret med Petter Dass-medaljen i 1967. Han fikk også St. Olavs orden.
Wiig var gift med Margrethe Wiig (født 9. april 1903 i Bergen, død 4. april 2002), forfatteren av den første samiske ABC.
Brabazon-komiteen
Komiteens formann var John Moore-Brabazon, som var den første engelskmann som hadde ført et motorisert luftfartøy og var innehaver av Storbritannias første flysertifikat. Han hadde vært transportminister, og ble seinere minister for militærflyproduksjon (Minister of Aircraft Production). Han ble i 1942 utpekt av Winston Churchill til å lede komiteen som uoffisielt skulle få hans navn. Innen komiteen kom i gang, var han utnevnt til baron Brabazon of Tara.
Den første komiteen
Komiteen kom første gang sammen i desember 1942. Det ble satt opp retningslinjer for hva slags fly man forventet ville kunne være konkurransekraftige på et fremtidig sivilt marked. Man så også på motortyper. Komiteen leverte i februar 1943 sin første rekommendasjon til regjeringen. Man hadde kommet til at britisk flyindustri allerede hadde, eller snart ville ta i bruk, passende flytyper som kunne tilpasses sivilt bruk: Videre skulle man utvikle 5 nye fly: Produksjonen av disse flyene skulle ta til så fort krigsinnsatsen tillot det. Under ingen omstendigheter skulle utviklingen av disse flyene gå ut over krigsproduksjonen.
Den andre komiteen
Etter den første komiteens innstillinger, ble det i mai 1943 satt sammen en ny, denne gang med et større innslag av folk fra flyindustrien der den første komiteen stort sett besto av politikere. Dens innstilling var mye mer spesifikk med tanke på hvilke produsenter som skulle produsere hvilke fly. I tillegg hadde komiteen fylt på med ytterligere et par kategorier. Innstillingen til den andre Brabazon-komiteen kan summeres slik:
Konklusjon
Til tross for komiteens arbeid, måtte man tidlig se seg slått av fly som Douglas DC-4 og Lockheed Constellation. Likevel ble et par av flyene som kom ut av komiteens arbeid, som de Havilland Comet, de Havilland Dove og Vickers Viscount, en betinget suksess.
Bibliografi
«The Brabazon Committee and British airliners 1945-1960», Mike Phipp 2007
Schackenborg slott
Schackenborg er et slott ved landsbyen Møgeltønder i Sønderjylland, ikke langt fra grensen til Tyskland.
De opprinnelige bygningene kan dateres tilbake til 1200-tallet og tilhørte dengang biskopen av Ribe. Det het opprinnelig Møgeltønderhus. I forbindelse med reformasjonen ble eiendommen overtatt av Kronen og i 1661 kom den i familien Schacks eie. Det er kjent som Schackenborg slott fra dette tidspunkt. Selve slottet slik det fremstår i dag, ble oppført i 1664–1667 på de gamle vollene som lå på området. Slottet er senere bygget om.
Slottet i dag
Godset eies og drives av prins Joachim av Danmark. Godset er i dag en moderne landbruks- og skogbruksbedrift. I 1993 ble Schackenborg og de tilhørende avlsgårdene og jordene overtatt av prins Joachim, som har gjennomgått en dansk og internasjonal landbruksfaglig utdannelse. Prins Joachim og hans daværende hustru prinsesse Alexandra bosatte seg i 1995 på Schackenborg, og i forbindelse med deres bryllup ble det satt i gang en landsinnsamling under navnet Folkegaven. Det innsamlede beløpet på 13 millioner kroner ble og blir fortsatt løpende brukt til restaurering av slottet.
I 2014 solgte prins Joachim slottet til Schackenborg Fonden, som prinsen selv hadde vært med på å stifte, og flyttet til København. Han beholdt imidlertid boligen på eiendommen, og flyttet tilbake i 2020. Slottet omtales som familiens "andet hjem".
Det er fredet.
Schackenborg Gods er på 9,690 dekar.
Nanshui vannkraftverk
Nanshui vannkraftverk er et vannkraftverk i Ruyuan fylke, langt nord i provinsen Guangdong i det sørlige Kina. Total effekt installert er 75 MW.
Operatør er selskapet Guangdong Yudean Group Co.
Ayton
Ved folketellingen i 2001 hadde Ayton 557 innbyggere. I 2006 ble folketallet estimert til 570 innbyggere. Ayton ligger i området Berwickshire ved elven Eye Water, like sørvest for Eyemouth. Landsbyen er først og fresmt kjent for slottet Ayton Castle like nord for landsbyen.
Ernie Els
Theodore Ernest «Ernie» Els (født 17. oktober 1969) er en sørafrikansk golfspiller. Han ble profesjonell i 1989 og vant sin første profesjonelle turnering på Southern Africa Tour (i dag kalt Sunshine Tour) i 1991. Siden har han vunnet utallige turneringer, deriblant fire major-turneringer: US Open i 1994 og 1997 og The Open Championship i 2002 og 2012.
Når han ikke spiller golf, driver Els et golfbanearkitektfirma, en veldedig stiftelse for barn i Syd-Afrika og en velansett vingård.
United Bakeries
United Bakeries er en norsk næringsmiddelbedrift med primærfokus på bakevarer.
United Bakeries ble etablert i 1993 av Remi Goulignac. Selskapet var opprinnelig en importør av juice og sjokolade. Etter få år spesialiserte virksomheten seg på import av bakervarer fra Frankrike som ble solgt til matkjedene i Norge. Det første bakeriet ble startet på Smart Club i 2001, før man kom i gang på CC Vest med et eget håndverksbakeri.
I 2006 hadde selskapet 100 ansatte og 70-80 prosent av omsetningen kom fra import av halvstekte, franske bakeprodukter. Det ble også importert is fra fire håndverksbedrifter i Sør-Frankrike under eget merke, 80 forskjellige varianter. United Bakeries Norway omsatte for mer enn en kvart milliard i 2009.
Selskapet ble tildelt prisen Fransk-Norsk Trophée av Fransk-Norsk Handelskammer i 2006.
United Bakeries er sponsor av det semiprofesjonelle terrengsykkel-laget Team United Bakeries, startet av Rune Høydahl.
Fra og med 2012 eier United Bakeries varemerket Isklar.
I 2020 startet United Bakeries bakerikjeden Bake Me Up.
Samtidskunst
Samtidskunst er navn på kunst som har blitt skapt i en nyere periode, fra rundt 1960-årene til inn i det 21-århundre. Begrepet «moderne kunst» hadde opprinnelig samme betydning, men mot slutten av 1900-tallet begynte denne å bli assosiert med perioden 1880–1970, tidsepokene både Edvard Munch, Vincent Van Gogh, Claude Monet og Pablo Picasso tilhørte. "Moderne kunst" gikk da over til å bli et historisk begrep som beskriver en viss stilart og periode. Samtidskunst blir ofte omtalt som postmodernisme.
Påvirkning
Både samtidskunsten og den mordernistiske bevegelsen ønsket å gjøre noe annerledes enn hva det hadde blitt gjort tidligere og brøt med den tradisjonelle læren mange kunstskoler fulgte. Det at fotoapperatet hadde blitt oppfunnet ble ofte brukt som en forklaring blant historikere på hvorfor mange kunstnere ønsket å gå vekk i fra en naturtro stil. Samtidskunsten som finnes på slutten av 1900-tallet og på 2000-tallet ble påvirket av den mordernistiske bevegelsen ved at fokuset på at å uttrykke en selv og subjektiviteten var viktigere enn akademikeres og enkelte kunstskolers meninger var. Flere i bevegelsen mente at det var individuelt hva hver enkelt syntes var vakkert.
Kjennetegn
Det finnes ulike typer samtidskunst som blant annet maleri, skulpturer, tegninger, fotografi, performance art, gatekunst, installasjon, konseptkunst og digital kunst. Et typisk kjennetegn på samtidskunst er å gå vekk i fra en naturalistisk stil og heller eksperimentere med nye former og farger. Det er vanlig å enten gå for bare svart, hvitt og gråtoner eller bare sterke farger. Stilisering og minialisme er også vanlig trekk. I tillegg er mange samtidskunstverk basert på surrealismen, fantasisjangeren og tegneseriestilen. En rekke samtidskunstnere mener at budskapet eller ideen bak kunstverket er viktigere enn kunstverket i seg selv og estetikken deres.
Kritikk
Samtidskunst har blitt kritisert for de høye prisene de kan bli solgt for, at klassisk skjønnhet ikke blir vektlagt og at meningen bak kunsten ikke er tydelig nok eller er vanskelig å forstå. Både Jackson Pollock og Mark Rothko har blitt kritisert for å være for abstrakt, for å ha et uklart budskap og for simplisiteten for eksempel. En del kunstverk har av både lekfolk og kunskritikere blitt beskrevet som å enkle å lage at både de og barn kunne ha laget dem selv. Noen av de som liker kunsten har forsvart den ved å påpeke at det var ideen og kreativiteten som teller mest, hvor de mener at kunstnerne har kommet på ideer andre ikke har kommet på. I tillegg er det mennesker som liker abstrakt kunst og mener at et budskap ikke alltid er essensielt, men at det er estetikken og stilutrykket som er viktig.
Torsten Ullman
Torsten Ullman (født 27. juli 1908 i Moheda, død 11. mai 1993) var en svensk skytter som deltok i flere olympiske leker 1936 i Berlin, 1948 i London, 1952 i Helsingfors, 1956 i Melbourne og 1960 i Roma.
Han er mest berømt for OL-gullet i 50 m pistol under OL 1936 i Berlin, der han vant med 15 poengs margin til sølvvinneren. Ullman vant konkurransen foran Erich Krempel fra Tyskland og Charles des Jamonières fra Frankrike. Det var 43 skyttere fra nitten nasjoner som deltok i konkurransen som ble avholdt 6. og 7. august
Han fikk Svenska Dagbladets gullmedalje for VM-gullet i 1937.
Skorpa (Dønna)
Skorpa er en øy i Dønna kommune på Helgelandskysten. Den ligger øst i kommunen, mellom øya Dønna og Sandnessjøen i Alstahaug. Det meste av øya er fjell, det høyeste punktet på Skorpefjellet ligger 232 moh. Det var fast bosetning på øya fram til 2005. I dag blir Skorpa først og framst brukt til fritidsboliger og til beite for sau.
Fylkesvei 5902
Fylkesveg 5902 går mellom Ose og Ytre-Åm i Ørsta kommune. Veien er 5,2 km lang.
Frem til 2019 hadde veien betegnelsen Fv57.
Changtan vannkraftverk
Changtan vannkraftverk er et vannkraftverk ovenfor byen Jiaoling, helt nordøst i provinsen Guangdong i det sørlige Kina. Total effekt installert er 60 MW.
Operatør er selskapet Guangdong Yudean Group Co.
Amerigo Vespucci
Amerigo Vespucci (født 9. mars 1454, død 22. februar 1512) var en italiensk sjøfarer og oppdagelsesreisende, finansmann, navigatør og kartograf. Han var den første som viste at Brasil og Vest-India ikke var den østlige utkanten av Asia, som tidligere antatt ved Christofer Columbus' sjøreiser, men derimot utgjorde en helt egen landmasse hittil ukjent for Europa. I dagligtale ble dette området kalt «Den nye verden», men siden ble navnet «Amerika» utbredt, avledet fra Americus, som er den latinske skrivemåten av italienske Amerigo.
Bakgrunn
Vespucci ble født i Firenze, hvor faren var sekretær for pengevekslernes laug. Han tilhørte en familie som levde under sterk innflytelse fra Medici-familien. I 1478 reiste han til Paris og arbeidet sammen med sin bestefar Guido Antonio Vespucci, som var ambassadør for Lorenzo il Magnifico. Da faren døde i 1482, vendte han hjem til Firenze, og ble i medicienes tjeneste til 1491.
I 1492 ble han overført til Sevilla for å fortsette sitt arbeid for familien Medicis spanske interesser. I Sevilla fikk han kontakt med Juanoto Berardi, en florentiner som drev med bevæpning og utrustning av skip, blant annet skipene som Christofer Columbus skulle seile mot den nye verden. Da Berardi døde i 1496, overtok Vespucci virksomheten, og kom slik inn i kretsen av de kjente oppdagelsesreisende.
Losen og kartmakeren Juan Vespucci, som også var virksom i Spania, var hans nevø.
Utforsking av kysten av Sør-Amerika
I 1499 mistet Columbus monopol på ekspedisjoner mot vest, og en privat ekspedisjon ble straks organisert for å søke lykken. Vespucci ga ekspedisjonen utrustning mot en andel i forventet fortjeneste fra ekspedisjonen. Vespucci ble selv med for å sikre seg firmaets del.
Da ekspedisjonen nådde nordkysten av Sør-Amerika, delte den seg i to, og den ene skuta seilte vestover og utforsket kysten av nåværende Venezuela, mens Vespucci seilte østover og utforsket nordkysten av Sør-Amerika fra Guyana til munningen av Amazonas-elven.
Birgith Reklev
Birgith Reklev (født i Trondheim) er en norsk handikappidrettsutøver som har deltatt i paralympiske sommerleker to ganger, der hun har vunnet tre medaljer i svømming, hvorav to gull.
Amerigo Vespucci
Utforsking av kysten av Sør-Amerika
Vespucci seilte ut igjen sommeren 1500 på oppdrag fra den portugisiske kongen for å utforske kystene til Ilha de vera Cruz («Det sanne korsets øy»). En portugisisk ekspedisjon ledet av kaptein Cabral hadde tidligere samme år oppdaget øya på vei til India. Ekspedisjonen hadde på sin vei sørvest i Atlanterhavet oppdaget et landområde med et høyt fjell som de kalte Monte Pascoal, fordi det skjedde første påskedag. Kapteinen på ekspedisjonen mente de hadde kommet til en øy.
«Amerika»
Medicifamilien offentliggjorde brevet. Det vakte oppsikt i de lesekyndige kretser, og da boktrykkeren Waldseemüller utga en bok om den siste tidens oppsamlede kunnskap om verden i 1507, omtalte han Amerigo Vespuccis informasjon om det nye kontinentet. Det var inkludert et kart over området, og man foreslo at kontinentet skulle hete Amerika for å hedre Amerigo Vespucci. Forslaget slo an, og selv om det var Sør-Amerika Vespucci hadde oppdaget, fikk også landmassen nord for Karibia det samme navn etter hvert. Slik ble det Amerigo Vespucci som fikk æren av å gi navnet til alt nyoppdaget land i vest, selv om det var Columbus som hadde åpnet sjøveien dit. Men mens Columbus hele tiden trodde at øyene han hadde funnet var en del av Asia, var det Amerigo Vespucci som var den første som forsto at man var kommet til et nytt kontinent. Han bidro til å spre denne forståelsen, slik at den i løpet av kort tid ble allmenn. Vespucci skapte ideen om det nye kontinent, og oppkallingen er dermed fullt forståelig.
Roald Kvammen
Roald Kvammen (født 5. april 1924 ) var en norsk fangstmann. Han er kjent for måten han i 1947/48 overlevde en overvintring på Svalbard helt uten forutgående kunnskaper og trening.
Historie
Kvammen gikk i land i Hornsund på Svalbard, sommeren 1947. Han hadde ingen erfaring med fangstliv eller arktisk klima fra før, og det var avtalt at det i september skulle komme en båt med en fangstmann og de to skulle da drive fangst på isbjørn og rev vinteren 1947-1948.
Men den andre fangstmannen ble syk. Og båten kom heller ikke tilbake på grunn av vanskelige isforhold. Kvammen ante ikke hva som hadde skjedd. Tanken på at båten hadde forlist og at dermed ingen visste at han var strandet på Hornsund truet. Han forberedte seg på vinteren som ville komme, uten å vite hva som ville møte han og hvor lenge han måtte bli der. Tanken på at pårørende trodde han var omkommet i et eventuelt forlis av båten som brakte ham til Hornsund, fikk han til å frykte at ingen ville komme å lete etter ham. Når han så over provianten antok han at han kunne overleve i to til to og et halvt år om han også jaktet.
Selve oppholdet ble ganske tøft, men hverdagen var preget av struktur. Han bruke en enorm fantasi for å holde dagene i gang. Hver morgen gikk han som morgengymnastikk frem og tilbake i rommet mens han kastet giværet mellom hendene inntil ovnen begynte å varme. Hver dag gikk han og diskuterte med seg selv for å underholde seg selv. Om dagen gikk han lange skiturer for å hente rekved han hadde samlet om sommeren – opplyst av måneskinn og nordlys. Når det var storm og orkan ute gikk dagene med til skuring av gulv, matlaging, vedhogging og dagbokskriving. Når uværet var langvarig gikk han frem og tilbake på hyttegulvet og holdt kåserier og innbilte seg at det satt folk å hørte på. Og når han var lei av å snakke satte han seg ned, klappet som en god tilhører. Lesestoff lå det på hytta: ukeblad fra 1936 til 1939, Snorre Kongesaga og Bibelen. Med seg hadde han selv bok av Teodor Caspari ("Jotunheimens forgårder") og Det nye testamentet.
Isbjørnjakt ble det lite av. Isbjørn ble tatt med selvskudd men ammunisjonen skulle den andre fangstmannen ha kommet med. Han hadde en 16 kaliber haggle som han skjøt en god del fugl med (særlig grågås om høsten og våren). Han hadde et Krag Jørgensen gevær (det gamle militære våpen) som han skjøt to isbjørner med. Rev ble fanget ved hjelp av feller.
Historien ender godt med at båten kommer tilbake sommeren 1948 for å plukke opp Kvammen. Besetningen var sikker på at de ville møte et svært trist syn når de ankom hytten, men ble overrasket da Kvammen kom roende ut for å møte dem, svært lettet over å få noen andre å snakke med igjen.
Bruk i undervisning
Sett i et psykologisk perspektiv er denne personen og hans adferd under oppholdet helt unikt og særdeles spesielt, noe som gjør at han blir brukt i undervisning innenfor flere profesjonsutdanninger og bachelorstudium på høgskole- og universitetsnivå, så som lærer, pedagogikk, psykologi og sykepleie for å nevne noen.
Oflag IV-C
Oflag IV-C tysk forkortelse Offizierslager IV-C (offisersleir IV-C), ofte referert til ved Colditz slott fordi leiren benyttet slottet og omliggende bygninger. Oflag IV-C var en av de mest kjente fangeleirene for allierte fanger under andre verdenskrig og lå i Colditz slott i Sachsen. Leiren ble benyttet for fanger som enten ble ansett som særlig aktive mht å rømme, eller hadde en spesiell bakgrunn, de såkalte prominente fangene.
Fanegeleiren Oflag IV-C ble opprettet i november 1939 da de første fangene, en gruppe polske offiserer ankom, de første britiske krigsfangene kom i oktober 1940. I februar 1941 kom de første franske offiserene til leiren, og i april samme år klarte en av de å rømme, Alain Le Ray var den første allierte fangen som unnslapp Oflag IV-C.
Eliteserien i håndball for menn 2009/10
Eliteserien i håndball for menn 2009/10 var den 44. sesongen av den norske eliteserien i herrehåndball. Drammen vant ligaen foran Elverum og Runar.
Oligarki
Oligarki (fra gresk ὀλιγαρχία (oligarkhía), «fåmannsvelde», av ὀλίγος (olígos), «få» og αρχία (arkhía), «styre»)  er en styreform hvor den politiske makten er samlet hos en liten gruppe mennesker, såkalte oligarker. Det er en konseptuell form av maktstruktur der makt ligger hos et lite antall mennesker. Disse menneskene kan eller ikke kan kjennetegnes ved en eller flere egenskaper, slik som adel, berømmelse, rikdom, utdanning eller bedrifts-, religiøs, politisk eller militær kontroll.
Fåmannsvelde
Gjennom historien har maktstrukturer ansett for å være oligarkier ofte blitt sett på som tyranniske, og stoler på at offentlig lydighet eller undertrykkelse eksisterer. Begrepet ble først definert av Aristoteles i hans analyse av styresformene og var banebrytende for bruken av begrepet som betydning for de rikes styre. Oligarkiet ble definert som en styresform der få har makten og styrer etter egeninteresser. Disse få makthaverne er økonomisk sterke, og styrer i henhold til sine egne økonomiske interesser. En bredere definisjon kan være at makten ligger hos dem som har den sterkeste posisjonen i samfunnet på grunnlag av rikdom, familierelasjoner, militær styrke, politisk innflytelse og/eller lignende. Visse politiske teoretikere har påstått at alle politiske styrer til en viss grad er et oligarki, uansett hva slags politisk styreform en stat har.
Et annet begrep som vanligvis brukes i dag er plutokrati. På begynnelsen av 1900-tallet utviklet Robert Michels teorien om at demokratier, som alle store organisasjoner, har en tendens til å bli til oligarkier. I hans teori «Oligarkiets jernlov» antydet han at den nødvendige arbeidsdelingen i store organisasjoner fører til etableringen av en herskende klasse som hovedsakelig er opptatt av å beskytte sin egen makt.
Et oligarki er som oftest styrt av et fåtall mektige familier, der barna blir oppdratt som arvinger av denne makten. I kontrast til aristokrati («styrt av de beste») behøver ikke makten i et oligarki å bli styrt offentlig, men fungerer ofte som et økonomisk styre bak «tronen». I et demokrati blir dette et alvorlig problem ettersom oligarkiet – i motsetning til politikerne – ikke er valgt av folket. Mange europeiske kongedømmer begynte som et oligarki, hvor familiene med makten bestemte hvem som skulle innsettes som konger, biskoper og lignende. Et vanlig moderne eksempel på et oligarki er når en stat styres av en militærjunta.
Oligarker i nyere tid
Da Boris Jeltsin overtok makten i Russland lot han en del oligarker kjøpe store deler av statens eiendommer for en symbolsk sum. Privatiseringspolitikken var ment å gi folket eierandeler i landets industri og ressurser, men ga i stedet – med lovlige og mindre lovlige midler – noen få personer muligheten til å eie brorparten av de økonomiske verdiene som tidligere hadde vært på statlig hånd, noe som også ga de nye eierne stor politisk innflytelse.
Siden oppløsningen av Sovjetunionen og privatiseringen av økonomien i desember 1991, har privateide russisk-baserte multinasjonale selskaper, blant annet produsenter av petroleum, naturgass og metall, etter mange analytikeres syn ført til fremveksten av russiske oligarker. De fleste av disse er knyttet direkte til de høyest rangerte myndighetene, som den russiske presidenten.
Nancy
Place Stanislas, Place de la Carrière og Place d'Alliance, som alle skriver seg fra hertug Stanisławs byplan fra 1752, ble oppført på UNESCOs liste over verdensarven i 1983. Den dansk-norske prinsesse Christine (1521–1590) er begravet i Nancys Église des Cordeliers.
Blant byens eldre bygninger kan også nevnes Église des Cordeliers fra 1400-tallet, det gamle hertugpalasset oppført i perioden 1300-1500, katedralen Notre-Dame de Bon-Secours med Leszczyńskis grav, rådhuset fra 1600-tallet med maleri- og skulpturgalleri samt Ludvig XVs triumfbue. De gamle middelanderske bysportene, Porte de la Graffe, er også bevarte. Villa Majorelle i 1 rue Louis-Majorielle, er et fremragende eksempel på Art Nouveau-stilen i Frankrike, den såkalte Ecole Nancy - Nancyskolen.
Historie
Nancy vokste frem rundt en borg, oppført på 1050-tallet og et nærliggende kloster. Hertugene av Lorraine kom ofte hit i høymiddelalderen, og på 1300-tallet ble Nancy hertugdømmets hovedstad. Den 5. januar 1477 stod slaget ved Nancy mellom René II av Lothringen og Karl den djerve utenfor byen der Karl den djerve falt og Burgunderriket gikk under. På 1500-tallet ekspanderte byen ytterligere, og en ny by, Ville-Neuve, ble anlagt ved siden av den gamle. I 1572 ble Universitetet i Nancy grunnlagt.
På midten av 1700-tallet vokste de to byene sammen og bymuren mellom dem ble revet. Nancy var på denne tid forlenet til Stanisław Leszczyński, som 1752-60 lot oppføre Place Stanislas sør for det eldre torget Place Royale. Arkitekt var Emmanuel Héré i samarbeid med Jean Lamour. I 1766 tilfalt Nancy Frankrike.
På slutten av 1800-tallet fikk Nancy ry som sentrum for den franske jugendstilen, som kom til å prege Verdensutstillingen i 1900. Den såkalte Nancyskolen ble ledet av Émile Gallé og Louis Majorelle. Ved siden av bygningskunst og møbelarkitektur ble særlig glassindustrien lagt merke til.
Under første verdenskrig ble Nancy omringet etter de tyske fremgangene, og byen ble beskutt fra 26. august 1914. Beleiringen ble imidlertid hevet allerede 9. september 1914.
Befolkningsutvikling
Antall innbyggere i kommunen Nancy
Kaiserliche Werft Danzig
Kaiserliche Werft Danzig (oversatt Det keiserlige verftet i Danzig) var et tysk verft som ble dannet i 1852 som Königliche Werft Danzig, men skiftet navn i 1871 etter dannelsen av det tyske keiserriket. Sammen med Kaiserliche Werft Kiel og Kaiserliche Werft Wilhelmshaven var verftet et av tre verft som bygget krigsskip for den prøyssiske marine og senere den tyske keiserlige flåte. Da første verdenskrig var over stengte Kaiserliche Werft Danzig, men ble åpnet igjen da Danziger Werft ble dannet på samme sted i 1921.
Vannpolo under Asialekene 1982
Vannpolo under Asialekene 1982. Vannpolo var en av flere sporter under de niende Asialekene som ble arrangert i New Delhi i India mellom 19. november og 4. desember 1982. Det var niende gangen vannpolo for menn var med i lekene. Åtte lag deltok, Kina vant finalen med 11-10 over Japan.
Penglatan vannkraftverk
Penglatan vannkraftverk er et vannkraftverk ved ei østlig sideelv til Hn Jiang, helt øst i provinsen Guangdong i det sørlige Kina. Total effekt installert er 44 MW.
Operatør er selskapet Guangdong Yudean Group Co.
Styggmann
Styggmann (eller Styggemann) er et fjell i Kongsberg kommune i Viken fylke. Styggmann er den høyeste toppen i området Skrimfjella. Fritzøe Skoger bygde i 1927 en hytte av stein på toppen til brannvakt med telefonlinje. Hytta disponeres nå av Tønsberg og Omegn Turistforening (TOT) og har to sengeplasser.
Sagn
Et gammelt sagn forteller at det bodde et troll i fjellet Styggemann. Trollet mislikte sterkt at folk gikk rundt hjemmet hans og forstyrret han. Derfor lå trollet på toppen og fulgte med. Hver gang det kom noen for nære, kastet han en stein nedover. Går du i dag stien til Sørmyrseter, kan du fortsatt se mange av disse steinene. Trollet var bare ute i gråvær, men en gang ble det overrasket av sol. Da ble trollet forsteinet der på toppen av fjellet. Ser man fra den rette kanten og på litt avstand, kan en ifølge sagnet se både nese, munn og hake til den det forsteinede trollet; den stygge mannen.
Google Bøker
Google Books er en internett-tjeneste fra Google som lar deg søke etter bøker. I 2013 inneholder Google Books over 30 millioner bøker.
Slaget om Taipale
Slaget om Taipale ble utkjempet mellom finske og sovjetiske styrker under vinterkrigen i tiden fra 6. desember 1939 til 13. mars 1940 ved elven Taipaleenjoki, hvor den finske hovedforsvarslinjen Mannerheimlinjen gikk igjennom. På tross av at de finske styrkene var sterkt underlegne de angripende sovjetstyrkene både i antall soldater og materiell, forhindret de finske forsvarerne at de sovjetiske styrkene brøt igjennom ved Taipale.
Styggmann
Flykrasj
1. august 1960 krasjet en RF-84F Thunderflash inn i siden av fjellet. Piloten omkom. .